Diari Oficial de la Generalitat Valenciana


Sumari del DOGV 3448, del 05-03-1999 (1999/1273)

Expedient sancionador número 925/96. Notificació.
-------------------------------------------------

### Dades del document

Número de DOGV
:   3448

Data del DOGV
:   05-03-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/1273


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Expedient sancionador número 925/96. Notificació. [1999/L1273]
  
No havent pogut notificar en el domicili conegut per aquesta administració la resolució, de data 1 de setembre de 1998, del director general d'Obres Públiques, d'incoació d'expedient sancionador núm. 925/96, a nom de la senyora Aigner Hannelore, per infracció de la Llei de Costes, d'acord amb allò que s'ha establit en l'article 59.4 de la Llei 30/92, de 26 de novembre, es fa públic el text íntegre de la citada resolució perquè el present anunci servisca de notificació a la interessada.
  
"Vista denúncia formulada pel vigilant de Costes del Ministeri d'Obres Públiques, Transports i Medi Ambient (hui Ministeri de Medi Ambient), Demarcació de Costes a València, Servei Provincial d'Alacant, contra la senyora Aigner Hannelore.
  
Vist informe emés pel Servei de Costes relatius als següents fets:
  
- Que entre les fites M-5 i M-6 del terme municipal del Campello (Alacant), urbanització Coveta Fumá, s'han realitzat obres consistents en la instal·lació d'una estructura d'alumini i vidre sobre una piscina, ja que l'estructura està conformada en diversos mòduls mòbils de diferents alçàries que s'apilen o emmagatzemen els uns sobre els altres (alçària mínima 1,25 m i alçària màxima 2 m) per mitjà d'un sistema de rails aeris inclosa en aquesta, i està fixada al sòl per diversos caragols.
  
- Que les dites obres es troben ubicades en part en zona de servitud de protecció i en part, a més, en zona de servitud de trànsit.
  
- Que no s'ha sol·licitat autorització d'aquesta administració per a la realització de les dites obres, que, a més, no són legalitzables.
  
Els dits fets són imputables a la senyora Aigner Hannelore, com a propietària.
  
Atés que aquesta conducta poguera ser constitutiva d'infracció de la Llei de Costes dispose:
  
1. Incoar expedient sancionador a la senyora Aigner Hannelore, per realització d'obres en zona de servitud de protecció i de trànsit sense autorització administrativa, conducta que pot ser qualificada d'infracció greu, tipificada en l'article 174.c) i 175.2.e) del Reglament de Costes; i sancionada amb multa del 25% del valor de les obres, quant a la servitud de protecció i amb multa del 50% del valor de les obres, quant a la servitud de trànsit, de conformitat amb l'article 183.b) del Reglament de Costes. A l'efecte, el valor de les obres s'estima per aquesta administració en un milió cinc-centes mil pessetes (1.500.000 PTA), corresponent un 40% (600.000 PTA) del dit valor a la servitud de trànsit, i un 60% (900.000 PTA) a la servitud de protecció, sense perjuí de què resulte de la instrucció.
  
2. Nomenar instructor de l'expedient el senyor José Luis Martínez Zahonero i la secretària d'aquest la senyora Patricia Stuyck Pons; els quals podran ser recusats per l'inculpat en qualsevol moment de la tramitació de l'expedient, en els termes previstos en l'article 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3. La resolució d'aquest expedient competeix a la Direcció General d'Obres Públiques, en virtut d'allò que s'ha disposat en els articles 18 i 19 del Decret 32/98, de 31 de març, del Govern Valencià pel que s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
Iniciat el procediment sancionador, si l'infractor reconeix la seua responsabilitat, es podrà resoldre el procediment, amb imposició de la sanció que procedisca, en els termes previstos en l'article 8 del Reial Decret 1.398/1993 de 4 d'agost, pel que s'aprova el Reglament de Procediment per a l'exercici de la potestat sancionadora.
  
4. L'inculpat en el termini de quinze dies previst en l'article 16.1 del Reial Decret 1.398/93, citat, pot aportar a l'expedient tantes al·legacions, documents o informacions com estime convenient, i, si és procedent, proposar prova que concrete els mitjans de què es pretenga valdre.
  
Prèviament a dictar resolució, es donarà audiència a la interessada per termini de quinze dies, en els termes i a l'efecte de l'article 19 del citat Reial Decret 1.398/1993.
  
5. Requerir l'inculpat perquè en el termini de deu dies procedisca a corregir la situació creada, mitjançant la demolició de l'il·legalment construït i la restitució de l'estat anterior de la construcció, i se li significa que el compliment d'aquest requeriment en el dit termini es considerarà com a circumstància atenuant que es podrà reduir la quantia de la multa fins a la meitat (article 187 RC)
  
Que es notifique la present resolució a l'instructor designat i a la interessada, i se li adverteix que si no efectua al·legacions sobre el contingut de la iniciació del procediment en el termini de quinze dies, la iniciació podrà ser considerada proposta de resolució quan continga un pronunciament precís sobre la responsabilitat imputada, amb els efectes previstos en els articles 18 i 19 del Reglament de Procediment per a l'exercici de la potestat sancionadora, de conformitat amb allò que s'ha previngut en l'article 13 del mateix text.
  
Que es done trasllat de la present resolució al Servei de Costes a l'efecte de la vigilància del compliment d'allò que s'ha disposat en el punt cinqué de la present resolució.
  
València, 1 de setembre de 1998.- El director general d'Obres Públiques: Pedro Marco Segura."